《凌风亭》
宋代·韩元吉

西山如层城，壁立有坚对。
逶迤雉堞出，一水相萦带。
诛茅发颓垣，偶与嘉景会。
天风无边来，云日为破碎。
谁能了蘋末，直欲跨鹏背。
飘然压尘土，九壤真一块。
王乔幸齐驱，御寇亦同载。
不知吏役缚，且乐公事退。
春光到花木，栏槛惬清快。
相期睨南溟，整我飞霞佩。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。